|  |
| --- |
| ***I Still Miss Someone***  av Johnny Cashfrå albumet *The Fabulous Johnny Cash* |
|  |
| **Innspelt** | 24. juli 1958 |
| **Sjanger** | Country |
| **Lengd** | 2:34 |
| **Selskap** | Columbia |
| Låtskrivar(ar) | Johnny Cash, Roy Cash |
| **Produsent** | Don Law |
|
|

«**I Still Miss Someone**» er ein song skriven av Johnny Cash og nevøen hans Roy Cash jr. og opphavleg spelt inn av Johnny Cash, i 1958 som B-sida til «Don't Take Your Guns to Town».

Historie
--------

Cash framførte «I Still Miss Someone» i *At Folsom Prison*, og songen er med på dei fleste konsertalbuma etter 1960-åra av Cash. Cash spelte òg inn songen på ny i studio ved fleire høve for Columbia og Mercury Records.

Cash var med i dokumentarfilmen *Eat the Document*, som omhandla verdsturneen til Bob Dylan i 1966, og framførte «I Still Miss Someone» i lag med Dylan bak scenen. Cash spelte seinare inn songen som ein duett med Dylan under innspelinga for Dylan-albumet *Nashville Skyline* i 1969, men duetten er aldri offisielt komen ut.

Andre versjonar
---------------

Fire artistar har teke «I Still Miss Someone» inn på *Billboard*-lista i USA. Flatt & Scruggs gav ut ein versjon på albumet *The Versatile Flatt & Scruggs*, og denne nådde 45. plassen på lista i 1965. I 1981 tok Don King ein versjon til 38. plassen på Epic Records-albumet *Whirlwind*. Emmylou Harris sende versjonen sin til 51. plassen då han kom ut som den tredje singelen frå albumet hennar *Bluebird* i 1989. I 2004 spelte Martina McBride inn songen i 2005 på albumet hennar *Timeless* som ein duett med Dolly Parton. Denne utgåva nådde 50. plassen i 2006.

The Statler Brothers spelte inn songen i 1966 på albumet *Flowers on the Wall*.

Stevie Nicks spelte inn songen i 1989 på albumet hennar *The Other Side of the Mirror* og det same gjorde i Nanci Griffith i 1998 på albumet hennar *Other Voices, Too (A Trip Back to Bountiful)*.

Jimmy Buffett framførte songen som ein hyllest til Cash i White River Amphitheatre i Auburn i Washington den 16. september 2003, fire dagar etter Cash døydde. Før han spelte songen sa Buffett at det var favorittsongen hans av Johnny Cash song. Opptaket kom ut på konsertalbumet *Live in Auburn, WA*. Gram Parsons og International Submarine Band spelte inn songen på det einaste albumet deira, *Safe at Home*. Brenda Lee spelte inn ein versjon som B-side på singelen hennar «Truly, Truly True» i 1964. Joan Baez spelte inn «I Still Miss Someone» i 1964 på albumet hennar *Joan Baez/5*.

Songen vart spelt av Linda Ronstadt på det sjølvoppkalla albumet hennar frå 1971 på Capitol Records. Han vart spelt av Leo Kottke i 1991 på albumet hans, *Great Big Boy* på Private Music. Troy Cassar-Daley spelte inn songen på albumet sitt *Borrowed & Blue* i 2004. Det britiske folkrockbandet Fairport Convention spelte inn songen i 1968 for ei BBC-radioinnspeling. Denne versjonen kom ut på albumet deira *Heyday: the BBC Radio Sessions 1968–69*.

Suzy Bogguss spelte inn songen med Chet Atkins i 1994 på albumet Simpatico.

Kjelder
-------

* *Denne artikkelen bygger på «I Still Miss Someone» frå Wikipedia på engelsk, den 21. november 2020.*
	+ *Wikipedia på engelsk oppgav desse kjeldene:*

1. ↑  Johnny Cash intervjua på *Pop Chronicles* (1969)
2. ↑  Trager, Oliver (2004). *Keys to the Rain: The Definitive Bob Dylan Encyclopedia*. Billboard Books. s. 314. ISBN 0-8230-7974-0. Henta 20. november 2020.
3. ↑  Whitburn, Joel (2008). *Hot Country Songs 1944 to 2008*. Record Research, Inc. s. 145. ISBN 978-0-89820-177-2.
4. ↑  Whitburn, p. 226
5. ↑  Whitburn, p. 181
6. ↑  Whitburn, p. 262

Bakgrunnsstoff
--------------

* Heile songteksten på MetroLyrics